钦定古今图书集成/明伦汇编/闺媛典/第067卷 > 陆梅妻潘氏
## 钦定古今图书集成/明伦汇编/闺媛典/第067卷 > 陆梅妻潘氏

按《苏州府志》：“潘氏，嘉定人，陆梅妻。隆庆辛未春，乡有
讼梅逋赋者，县遣卒捕梅，不得，缚其妻，不肯行，强之
至吴兴寺桥，却立不进，卒挟以渡，就絷外冈民家。有
顷，梅至，释妻，妻大恸曰：‘我死矣。身为妇人，而为卒挟，
何用生为！念子饥，复织一布贸米饲儿。遂自经死’。”